Miķelis Veide

Miķelis Vilhelms Veide (1869—1941) bija latviešu kuģinieks, tālbraucēju kapteinis.

 Dzīvesgājums 
Dzimis 1869. gada 10. augustā Ainažu pagasta Milleros kuģu īpašnieka, kapteiņa un viena no Ainažu jūrskolas dibinātājiem Jura Veides ģimenē. Mācījies un 1892. gadā absolvējis Ainažu jūrskolu ar tālbraucēju kapteiņa diplomu.

1893. un 1894. gadā bijis kapteinis uz tēvam piederošā burinieka — trīsmastu barkentīnas Georg. Pēc tam līdz pat Pirmajam pasaules karam bijis kapteinis uz ārzemju tvaikoņiem Consul Thorsoe un Christian Nebe.
Pēc Pirmā pasaules kara atgriezies Latvijā un 1920. gadu sākumā bijis tvaikoņa Krīvs kapteinis.https://www.geni.com/people/Mi%C4%B7elis-Veide/6000000023441559602 No 1926. līdz pat 1940. gadam bijis Latvijas Tirdzniecības flotes tvaikoņa Kalpaks kapteinis.

Pēc Latvijas okupācijas 1940. gadā pārcelts par kapteini uz tvaikoņa Imanta vēl pēc tam uz Lietuvas tvaikoņa Kretinga. 1941. gada vasarā tvaikonis piedalījās Tallinas ostas evakuācijā uz Ļeņingradu un 15. augustā kuģi Somu jūras līcī sabombardēja Somijas kara aviācija. Gājis bojā kopā ar kuģi.Latvijas Jūrniecības vēsture, Rīga, 1998.

 Atsauces 

Kategorija:1869. gadā dzimušie
Kategorija:1941. gadā mirušie
Kategorija:Latviešu jūrnieki
Kategorija:Limbažu novadā dzimušie
Kategorija:Ainažu jūrskolas absolventi